Приложение № 2

**ТЕХНИЧЕСКА СПЕЦИФИКАЦИЯ**

по Процедура по провеждане на открита процедура за сключване на рамково споразумение с предмет: „Принудително премахване или поправяне и заздравяване на строежи или части от тях по реда на чл. 196, ал. 3 и ал. 5 от ЗУТ и премахване на незаконни строежи по реда на чл. 225а от ЗУТ“

С възлагане на настоящата поръчка, Възложителят се стреми да избере потенциални Изпълнители на предмета на поръчката, притежаващи професионална квалификация и практически опит, съответстващи на предмета на поръчката, на които да възложи изпълнението на дейностите по предмета на обществената поръчка.

Видът и броят на обектите, подлежащи на премахване, не биха могли да се определят предварително. При осъществяване на дейността възникват непрекъснато различни по сложност на изпълнение строително-монтажни работи (СМР) и за да осигури за всеки конкретен случай получаването на строителни услуги в тази област, избира да проведе процедура за сключване на рамково споразумение по реда на ЗОП.

С цел да се обезпечат дейностите по премахване на стари сгради и самосрутващи се сгради, често пъти намиращи се в непосредствена близост до сгради, строени по същото време, или дори и на общ зид със съседни сгради на територията на Столична община и с оглед на това, да постигне целесъобразност при разходване на бюджетни и други средства и спазване основните принципи на ЗОП, Възложителят взема решение да проведе открита процедура за сключване на рамково споразумение при условията и по реда на Глава Десета от ЗОП със срок на изпълнение до 3 години считано от датата на подписване на споразумението с 3 (трима) потенциални изпълнители, които отговарят на предварително обявените от Възложителя условия.

Предметът на обществената поръчка включва извършване на подготвителни дейности - изготвяне на проекти, планове и становища и съгласуването им със съответните организации; събаряне на сгради ръчно и механизирано, събиране, натоварване и транспортиране на строителни отпадъци; дейности по възстановяване на терените; ограждане чрез временни или постоянни огради, направа временна организация на движението и др. Същите се извършват на териториите на 24-те района на Столична община

Финансирането за изпълнение на поръчката ще се осъществява от бюджета на Столична община.

Начин на възлагането на дейностите: Изпълнението на дейностите по събаряне и премахване на сгради и /или задравяване ще се възлага за всеки обект по отделно.

Контрол по изпълнение: Дирекция „Общински строителен контрол" на Столична община.

Конкретни дейности, включени в предмета на обществената поръчка:

Предметът на обществените поръчки, които ще бъдат възложени за изпълнение от възложителя с конкретни договори въз основа на рамковото споразумение ще включват една или няколко от следните дейности:

а) Подготвителни дейност преди извършване на СМР-та:

• Изготвяне на инвестиционен проект - част "План за безопасност и здраве" (ПБЗ) и Временна организация на движение (ВОД) при необходимост, включително съгласуването му с всички инстанции

• Изготвяне на инвестиционен проект за премахване на строежи по предписание на общинската (районната) администрация, вкл. одобряването му.

• Изготвяне на план за управление на строителните отпадъци в случаите, когато такъв се изисква /съгласно чл.11 от ЗУО/, вкл. одобряването му.

• Изготвяне на конструктивен проект за укрепване на калкан, вкл. одобряването му.

• Изготвяне на конструктивно становище, по предписание на общинската (районната) администрация.

б) Събаряне и премахване на сгради:

• Разбиване механизирано на стоманобетон.

• Разрушаване механизирано на тухлена зидария.

• Демонтаж покривна конструкция, вкл. Обшивки.

• Засипване тесни изкопи.

• Натоварване и транспортиране на строителни отпадъци.

• Прекъсване на ел. захранване, водоснабдяване, канализация, газоснабдяване, топлозахранване, телефонна мрежа и др., вкл. съгласуване със съответните експлоатационни дружества.

Отчитането/приемането на дейностите предмет на поръчката въз основа на:

Протокол за установяване на извършените работи (Протокол образец 19), подписан от възложителя:

• завършена технология с всички необходими операции;

• доказване на действително извършените дейности от изпълнителя чрез подробна ведомост, подписана от инвеститорския контрол;

• спазване на действащите раздели на ПИПСМР и всички действащи към момента на изпълнение норми за съответния вид работа;

• изпълнени предписания, предявени от инвеститорския контрол и правоимащите контролни органи;

• изпълнените работи се остойностяват по формирани единични цени с анализ с твърдо договорени:

- цени с начислени допълнителни разходи и печалба - за механизация, оборудване и транспорт за извозване на строителни отпадъци, съгласно ценовото предложение на изпълнителя;

- компоненти на ценообразуване на труда, съгласно ценовото предложение на изпълнителя.

Заплащането на действително извършените работи ще се извършва въз основа на представена оригинална фактура, придружена от подписан Протокол за установяване на извършените работи (Протокол образец 19) и подписан тристранен протокол за установяване качеството на извършените работи.

ИЗИСКВАНИЯ КЪМ ИЗПЪЛНЕНИЕТО

Когато възникне необходимост от извършване на конкретна услуга, предмет на сключеното рамково споразумение, възложителят или упълномощеното от него лице сключва договор за обществена поръчка, като прилага условията на рамковото споразумение.

След сключване на договора за изпълнение на обществената поръчка, Възложителят с възлагателно писмо определя деня и часа на събарянето и премахването.

На определената дата и час от служители на Столична община, съвместно с изпълнителя, в присъствие на представители на дружествата, доставчици на вода и енергия, и органите на Министерството на вътрешните работи, се съставя протокол за установяване състоянието на сградата и строителната площадка преди започване на събарянето и премахването. В протокола, придружен със снимков материал, задължително се описва състоянието на строежа.

В случаите, когато строежът не е освободен доброволно от наличните малотрайни, пожаро- или взривоопасни материали, продукти, химически вещества, съоръжения, обзавеждане, оборудване и друго движимо имущество и се пристъпи към принудително освобождаване, за наличността на движимото имущество, вида, количеството и състоянието му при изнасянето, се съставя протокол-опис, в присъствието на служители от органите на МВР и Столична община. Изнесеното имущество се извозва до склад за съхранение.

След като приключи събарянето и премахването на сградата, се съставя протокол за установяване състоянието на строежа и строителната площадка, отново придружен със снимков материал.

Изисквания към изпълнението на всяка конкретна обществена поръчка:

- Осъществяването на CMP, за всеки конкретен случай, възложен съгласно рамковото споразумение, трябва да бъде изпълнен добросъвестно и професионално.

Определеният изпълнител трябва да се ръководи от добросъвестно поведение и професионализъм.

- Всички дейности по изпълнение на възложената работа, трябва да съответства на действащите български нормативни актове, а когато е приложимо и на действащите европейски нормативни актове, регламенитращи съответната дейност.

- При изпълнението на всяка конкретна обществена поръчка и при процесуалното представителство на възложителя пред компетентните правораздавателни органи, определеният изпълнител трябва да се ръководии да защитава интересите на възложителя като свои.

Други изисквания на Възложителя:

- Предаването на извършените CMP се удостоверява с подробен протокол, съставен от изпълнителя, подписан от служители на СО, присъствали на принудителното изпълнение на заповедта за премахване.

- По изключение, когато поради естеството и спецификата на конкретната работа, е необходимо спешно извършване на дейности, работата се извършва и преди конкретно възлагане от възложителя, като за целта преди извършване на дейността изпълнителя уведомява възложителя, че ще предприеме съответните действия, като в уведомлението посочва и причината за спешно наложилите се СМР.

- В случай на неяснота, както и при възникване на допълнителни въпроси относно конкретната дейност, възложителят отправя покана до изпълнителя за среща, на която те да бъдат обсъдени, като определя срок, който не може да бъде по-дълъг от 3 работни дни.

- В случаите, когато възложителят установи, че извършените СМР не отговарят на възложените такива или не са извършени в съответствие с нормативните разпоредби на българското законодателство, същият уведомява за това изпълнителя, като дава указания за начина на изпълнението и/или указва срок за извършването им съобразно нормативните разпоредби и/или информира изпълнителя за санкциите, които ще бъдат наложени в случай на неточно изпълнение на дейностите.

Безопасни условия на труд:

- Преди започване на действията по събаряне и премахване, строежът трябва да бъде ограден със сигнална лента или плътна ограда с височина 2 м. при необходимост;

- При започване на работа да се направи инструктаж на работниците съгласно Наредба №2 за минималните изисквания за здравословни и безопасни условия на труд;

- Събарянето и премахването на сградата се ръководи от представител на изпълнителя, който трябва да е технически правоспособно лице;

- Събарянето и премахването се извършва съгласно становище на инженер-конструктор или конструктивен проект, в случаите когато такъв е необходим и е възложен, след прекъсване на захранването с вода, електрическа енергия, газоснабдяване, отвеждане на отпадъчните води и др.

- Изпълнителят е длъжен да осигури на участниците в премахването лични предпазни средства и работно облекло, проверени и напълно изправни засъответния вид дейности и работни места;

- Изпълнителят е длъжен да следи изправността на ръчните и електрическите инструменти;

- Товаренето, транспортирането, разтоварването, монтажът и демонтажът на строителни машини да се извърши под ръководството на определено от изпълнителя лице и при взети мерки за безопасност;

- Продуктите, машините, съоръженията и другите елементи, които посредством движението си могат да застрашат безопасността на работещите при транспортиране и складиране, да се разполагат и стабилизират по подходящ и сигурен начин така, че да не могат да се приплъзват и преобръщат;

- Работите на височина да се извършват само при осигурена безопасност от падане на хора или предмети;

- Работещите на височина да поставят инструментите си в специални сандъчета и чанти, обезопасени срещу падане;

- Извършването на СМР на открито да се преустановява при неблагоприятни климатични условия и през тъмната част на деня;

- Изпълнителят отговаря за премахването на строежите в технологична последователност и срокове, определени в инвестиционния проект и в плана за безопасност и здраве.

- Изпълнителят осигурява необходимия брой персонал за изпълнение на поръчката.

- Изпълнителят осигурява денонощна охрана на имуществото, намиращо се на обекта и подлежащо на съхранение.

Опазване на околната среда:

- Изпълнителят трябва да вземе мерки да бъде избегнато разливане на гориво, хидравлична течност, други въглеводороди и разтворители и други опасни отпадъци. Целият боклук и отпадъци да бъдат депонирани безопасно, така че да не замърсяват почвите, подпочвените води и водните пластове и др.

- Изпълнителят трябва да вземе мерки да не повреди естествената природна среда в и около обекта на работите;

- Изпълнителят е длъжен да вземе мерки за премахване на всяка почва или кал, която може да се разнесе на обществени места, от колелата на транспортната техника, напускаща обекта;

- Генерираните отпадъчни материали и строителни отпадъци да се изхвърлят регулярно на посоченото в Удостоверението за насочване на строителни отпадъци място;

- Да не се допуска разпиляване на отпадъци при транспортирането им.

- При премахването на строежите да се извършва обезпрашаване с водоноска.

Пожарна и аварийна безопасност:

- Мерките по пожарна безопасност на обекта по време на работа да са съобразени с Наредба №1з-1971 от 29.10.2009 г. за строително-технически правила и норми за осигуряване на безопасност при пожар, както и с Наредба №РД-07/8 от 20.12.2008 г. за минималните изисквания за знаци и сигнали за безопасности/или здраве при работа;

- По време на събарянето и премахването да се обезпечи свободен достъпна пожарни автомобили до обекта;

- Забранява се паленето на огън под и в близост до ел. съоръженията;

- Забранява се оставянето на запалими материали в близост до ел. съоръженията.

**Видове дейности:**

**1. Подготвителни работи преди започване на действия по поправяне, заздравяване и**

**премахване на строежи**

|  |  |  |
| --- | --- | --- |
| **№** | **ВИД ДЕЙНОСТ** | **Ед. мярка** |
| **1** | **2** | **3** |
| **1.** | Изготвяне на ПБЗ, вкл. съгласуването му с всички инстанции: СДВР – отдел „Пътна полиция”, Дирекция „УАТ” към СО, „ЦГМ” ЕАД и др. | бр. |
| **2.** | Изготвяне на инвестиционен проект за поправяне или заздравяване на строежи по предписание на общинската/районната администрация, вкл. одобряването му | кв.м  /РЗП/ |
| **3.** | Изготвяне на инвестиционен проект за премахване на строежи по предписание на общинската/районната администрация, вкл. одобряването му | кв.м  /РЗП/ |
| **4.** | Изготвяне на конструктивен проект за укрепване на калкан, вкл. одобряването му | бр. |
| **5.** | Изготвяне на конструктивно становище по предписание на общинската/районната администрация | бр. |
| **6.** | Прекъсване на ел. захранване, водоснабдяване, канализация, топлозахранване и телефонна мрежа, вкл. съгласуване със съответните експлоатационни предприятия - ЧЕЗ, „Соф. вода”, „Топлофикация”, „Виваком”, „Софиягаз“ и др. | бр. точка |
| **7.** | Изготвяне на План за управление на строителни отпадъци при условията на Наредба за управление на строителните отпадъци и за влагане на рециклирани строителни материали, вкл. одобряването му | бр. |

**2.Премахване на строежи при ограничен достъп на тежка строителна механизация**

|  |  |  |
| --- | --- | --- |
| **№** | **ВИД СМР** | **Ед. мярка** |
| **1** | **2** | **3** |
| **1.** | Разваляне на съществуваща масивна ограда /стоманенобетонна, тухлена/, вкл. пренос на отпадъците | кв.м. |
| **2.** | Разваляне на съществуваща ограда - оградна мрежа, метални платна и колове/ с частични стоманобетонови елементи, вкл. пренос на отпадъците | л.м. |
| **3.** | Изваждане на прозорци от зид - всички видове | кв.м |
| **4.** | Разваляне тухлена зидария на вароциментов р-р, вкл. пренос на отпадъците | куб.м. |
| **5.** | Демонтаж покривна конструкция, вкл. сваляне на керемиди | куб.м. |
| **6.** | Разбиване стоманобетонова конструкция /плочи,греди, колони,стени/ вкл. пренос на стр. отпадъци | куб.м. |
| **7.** | Разбиване на стоманобетон в основи, вкл. пренос на стр. отпадъци | куб.м. |
| **8.** | Просичане на ж.б. пояси, щурцове и колони, вкл. изрязване на  армировката | бр. |
| **9.** | Разчистване на терена от диворастяща растителност, вкл. пренос | кв.м. |
| **10.** | Демонтаж и разваляне на метална конструкция, вкл. пренос | т. |
| **11.** | Демонтаж на гредоред, вкл. пренос | кв.м. |
| **12.** | Натоварване и превоз на строителни отпадъци, вкл. такса БЗМ за управление и рециклиране на отпадъците и такса за тежкотоварни превози по уличната мрежа на централна градска част | куб.м. |
| **13.** | Водоноска за обезпрашаване при разрушаването | мсм |
| **14.** | Направа временна ограда от метални платна за обезопасяване по време на разрушаването | м.л. |
| **15.** | Засипване на изкопи и основи, вкл. почистване на терена | куб.м. |
| **16.** | Възстановяване тротоар | кв.м. |
| **17.** | Изпълнение на временна организация на движението, вкл. пътни знаци | бр. |
| **18.** | Транспорт на малогабаритна строителна техника – бобкат, мултикар и др. | мсм |
| **19.** | Направа на скеле за демонтаж на стоманобетонова и метална конструкция | кв.м. |
| **20.** | Натоварване и превоз на движимо имущество | кг. |

**3.Премахване на строежи – свободно стоящи сгради**

|  |  |  |
| --- | --- | --- |
| **№** | **ВИД СМР** | **Ед. мярка** |
| **1** | **2** | **3** |
| **1.** | Събаряне със строителна механизация на паянтови постройки, вкл. разчистване на терена и извозване на отпадъци | куб.м |
| **2.** | Събаряне със строителна механизация на монолитни постройки, вкл. разчистване на терена и извозване на отпадъци | куб.м. |
| **3.** | Разваляне на ограда от стоманобетонови колове и оградна мрежа или бодлива тел | л.м. |
| **4.** | Почистване на септични и изгребни ями | куб.м |
| **5.** | Превоз на строителни отпадъци, вкл. такса БЗМ за управление и рециклиране на отпадъците | куб.м |
| **6.** | Нощна охрана на механизация | чч |
| **7.** | Денонощна охрана на механизация | чч |
| **8.** | Транспорт на тежкотоварна техника – багер, пневматичен чук, фадрома и др. | бр. |
| **9.** | Разбиване на стоманобетон с дебелина до 1,0 м. чрез взривяване-открито, вертикални дупки | куб.м. |
| **10.** | Разбиване на стоманобетон с дебелина от 1,0 м. до 2,0 м. чрез взривяване-открито, вертикални дупки | куб.м. |
| **11.** | Премахване на стоманобетонова гаражна клетка, вкл. разчистване на терена и извозване на отпадъци | бр. |

**4.Премахване на строежи – надземни /въздушни/ кабелни електронно-съобщителни мрежи**

|  |  |  |
| --- | --- | --- |
| **№** | **ВИД СМР** | **Ед. мярка** |
| **1** | **2** | **3** |
| **1.** | Прекъсване на ел. захранване, телефонна и оптична мрежа за магистрална линия, вкл. съгласуване със съответните експлоатационни дружества | бр. точка |
| **2.** | Използване на автовишки, платформи и стълби за демонтиране на кабелни мрежи | мсм |
| **3.** | Натоварване и превоз на строителни отпадъци, вкл. такса БЗМ за управление и рециклиране на отпадъците | куб.м |
| **4.** | Изпълнение на временна организация на движението, вкл. пътни знаци и ограда | бр. |
| **5.** | Демонтаж на кабелна мрежа | л.м. |

**5.Поправяне и заздравяване на строежи**

|  |  |  |
| --- | --- | --- |
| **№** | **ВИД СМР** | **Ед. мярка** |
| **1** | **2** | **3** |
| **1.** | Обследване и изготвяне на конструктивно становище | бр. |
| **2.** | Изготвяне на инвестиционен проект | бр. |
| **3.** | Вароциментова мазилка по стени | кв.м. |
| **4.** | Вароциментова мазилка по тавани, дъна еркери и балкони, козирки и др. | кв.м. |
| **5.** | Минерална, полимерна, силиконова, драскана мазилки | кв.м |
| **6.** | Обръщане на врати и прозорци | л.м. |
| **7.** | Облицовка с камък, чрез залепване | кв.м. |
| **8.** | Полагане на фасадна боя | кв.м. |
| **9.** | Тухлена зидария с дебелина 25 см и повече | куб.м |
| **10.** | Кофраж, армировка и бетониране на стоманобетонови греди и пояси | куб.м. |
| **11.** | Ремонт на покрив, вкл. разкриване, почистване, полагане на хедроидолация, наковаване на летви, нареждане на керемиди, измазване на капаци | кв.м |
| **12.** | Дървена обшивка по стрехи | кв.м. |
| **13.** | Доставка и монтаж на улуци от поцинкована ламарина, вкл. скоби, ъгли, капачки | л.м. |
| **14.** | Доставка и монтаж на казанче от поцинкована ламарина | бр. |
| **15.** | Доставка и монтаж на водосточни тръби от поцинкована ламарина, вкл. кривки | л.м. |